Дыскусія аб мэтазгоднасці практыкі пераводу гадзіннікаў на летні і зімовы час у гэтым годзе стала адным са спрэчных пытанняў у краінах Еўрасаюза. З заклікам адмовы ад гэтай практыкі выступіў у лютым Еўрапарламент, аргументуючы гэта тым, што навуковыя даследаванні не даказалі нейкага пазітыўнага ўздзеяння, але ўказалі на негатыўныя вынікі пераводу гадзіннікаў для здароўя чалавека, сельскай гаспадаркі і бяспекі дарожнага руху. З вясны па ўсёй тэрыторыі Еўрасаюза па гэтым пытанні праходзілі грамадскія кансультацыі.